Опет о боју у Црмници (комад)
0001    Кад сде српска окренула војска 
0002    Са бијеле куле Кнежевића, 
0003    А пред војском Петровићу Ђуро, 
0004    Два јунака ту се завадише, 
0005    Два јунака једноименика: 
0006    Војевода Петре с Љуботиња 
0007    Са витезом Вукићевић-Петром, 
0008    Ко је бољи јунак за јунаштво. 
0009    Ал’ му вели Петар војевода: 
0010    "Чуј ме добро, Вукићевић-Петре! 
0011    "Ево дана, а ево мегдана, 
0012    "Данас ћемо показат’ јунаштво." 
0013    Ал’ му вели Вукићевић-Петре: 
0014    "Чуј ме добро, Петар војевода, 
0015    "О војвода Петре с Љуботиња, 
0016    "Курва био ко те преварио." 
0017    Па у руке лати брешку сјајну, 
0018    Па искочи на бојну мегдану, 
0019    Па на Турке загон учинио, 
0020    А за Петром Јоко барјактаре, 
0021    А за Јоком и остала војска. 
0022    Па на први шанац ударише, 
0023    И тај први шанац освојише. 
0024    Пуче брешка Вукићевић-Петра, 
0025    И једно је погодила Туре, 
0026    Паде Туре на зелену траву, 
0027    Земљом га је саставио црном; 
0028    На Турчина загон учинио 
0029    С голим ножем у деснојзи руци; 
0030    Доиста га посјећи оћаше, 
0031    Него турске пушке запуцаше, 
0032    Сломише му у рамена руке. 
0033    А кад Петра ране допадоше, 
0034    Петар кличе својега рођака 
0035    По имену Вукићевић-Ника: 
0036    "О Никола, мој мили рођаче! 
0037    "Ја погибо данас на мегдану. 
0038    "Ја не жалим што сам погинуо, 
0039    "Него турску не посјекох главу; 
0040    "Дођи к мене, пос’јеци му главу, 
0041    "Ал’ уграби мене рањенога." 
0042    Ал’ Никола Петра послушао, 
0043    На Турчина загон учинио 
0044    Да Турчину посијече главу; 
0045    Него Турци ватру наложише, 
0046    Те Николу ране допадоше, 
0047    Обије му руке саломише. 
0048    Но кликује Вукићевић-Петре, 
0049    Он кликује својега рођака: 
0050    "О Филипе, мој мили рођаче, 
0051    "Погибосмо оба на мегдану, 
0052    "А остаде на Турчина глава; 
0053    "Дођи к нама да пос’јечеш главу; 
0054    "Е не жалим што сам погинуо, 
0055    "Но Турчину не посјекох главу, 
0056    "Како сам се био зафалио." 
0057    Вукићевић Филип долетио, 
0058    И рањену браћу суминуо, 
0059    Па Турчину главу окинуо 
0060    И рањену браћу уграбио. 
0061    А кад виђе Петар војевода, 
0062    Вукићевић показа јунаштво. 
0063    Па војвода загон учинио, 
0064    И на Турке сложно ударио, 
0065    Па војвода пали џевердара, 
0066    И једно је погодио Туре, 
0067    Црном га је земљом саставио. 
0068    Па се загна Ђуро капетане, 
0069    И Турчину посијече главу, 
0070    А војвода понесе оружје. 
0071    Тадер удри Петровићу Ђуро. 
0072    [...............................................] 

Српске епске народне песме